Pakstukvervaardiger se bates kom onder hamer | Netwerk24
Pakstukvervaardiger se bates kom onder hamer
17 Mei 2019 05:30
Die inhoud van ’n pakstuk- en seëlvervaardigingsonderneming word op Donderdag 23 Mei deur Park Village Auctions (PVA) opgeveil.
Van die bates van ’n pakstuk- en seëlvervaardigingsonderneming.
Andrew Dix-Peek van PVA sê die bates sal aanklank vind by meganiese vervaardigers, spesifiek diegene in die kragopwekking- en petrochemiese bedryf.
“Die bates is afkomstig van ’n gelikwideerde pakstuk- en seëlvervaardiger wat in die vervaardiging van skuurkurk-pakstukke gespesialiseer het.”
Onder die bates wat onder die hamer gaan kom, tel verskeie nywerheidspersmasjiene, onder meer ’n Browns, Bramley & Turton-persmasjien, asook hidrouliese persmasjiene en kragvoereenhede. ’n Atom-hidrouliese-pakstuk-snymasjien word ook aangebied, asook verskeie draaibanke en onderdele.
Ander noemenswaardige artikels sluit in ’n Elliot-freesmasjien en ’n Kaeser ASK27-nywerheidskompressor en tenk.
Die veiling sluit af met sny- en keepmasjiene, verskillende soorte rou materiale soos plaat- en afvalmetaal, gereedskap, kantoortoerusting, kabinette en rekenaars.
Die veiling word op 23 Mei by die perseel in Beryliumweg in Alrode in Alberton gehou. Die bates kan op 22 Mei van 09:00 tot 15:00 besigtig word.
* Vir meer inligting kan belangstellende bieërs vir Dix-Peek by 082 778 6001 bel of parkvillageauctions.co.za besoek.
Meer oor: Park Village Auctions (Pva) | Veiling | Bates
Pakhuise in Germiston beskikbaar
Bie op sakeperseel in prima ligging
Kry weelde in Waterkloof